*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*223. számú előterjesztés*

Bátaszék Város Önkormányzat Képviselő-testületének 2024. december 11-én

16 órakor megtartandó ülésére

Megváltozott munkaképességű dolgozók 2025. évi foglalkoztatásához szükséges pénzügyi fedezet biztosítása

|  |
| --- |
| **Előterjesztő:** dr. Bozsolik Róbert polgármester  **Készítette:** Farkas Ramóna személyzeti és kereskedelmi ügyintéző    **Törvényességi ellenőrzést végezte:** dr. Firle-Paksi Anna aljegyző  **Tárgyalja:**  Szociális Bizottság 2024.12.10.  Pénzügyi és Gazdasági Bizottság 2024.12.10. |

**Tisztelt Képviselő-testület!**

Bátaszék Város Önkormányzata 2010. június 1-jével kezdte meg megváltozott munkaképességű személyek alkalmazását minden olyan költségvetési intézményénél, ahol a foglalkoztatottak átlagos statisztikai létszáma a 25 főt meghaladja. A megoldással **mentesültünk az állam felé történő rehabilitációs hozzájárulás megfizetése alól**, és a hozzájárulással megegyező kiadással **helyi megváltozott munkaképességű személyeknek tudtunk munkalehetőséget biztosítani**. Az eddigi gyakorlatot követve a 2025-ös esztendőben is szeretnénk az érintett intézményeknél a fenti lehetőséggel élni.

A megváltozott munkaképességű személyek ellátásairól és egyes törvények módosításáról szóló 2011. évi CXCI. törvény (továbbiakban: Tv.) 23. § (1) bekezdése szerint *„A munkaadó a megváltozott munkaképességű személyek foglalkozási rehabilitációjának elősegítése érdekében rehabilitációs hozzájárulás fizetésére köteles, ha az általa foglalkoztatottak létszáma a 25 főt meghaladja, és az általa foglalkoztatott megváltozott munkaképességű személyek száma nem éri el a létszám 5 százalékát. (a továbbiakban: kötelező foglalkoztatási szint)”.*

Létszámonpedig a Központi Statisztikai Hivatal munkaügy-statisztikai adatszolgáltatáshoz kiadott útmutatójában foglaltak szerinti tárgyévi átlagos statisztikai állományi létszámot kell érteni. A statisztikai állományi létszámot egy tizedes jegyre kerekítve a kerekítés általános szabályai szerint kell meghatározni a *Tv. 23. § (4) bekezdésében foglaltak alapján.* A Tv. 23. § (3) bekezdése kimondja, hogy a rehabilitációs hozzájárulás éves összege a kötelező foglalkoztatási szintből hiányzó létszám, valamint a rehabilitációs hozzájárulás szorzata.

A Tv. 23. § (5) bekezdésében szereplő **rehabilitációs hozzájárulás mértéke** a tárgyév első napján a teljes munkaidőben foglalkoztatott munkavállaló részére megállapított alapbér kötelező legkisebb összegének kilencszerese/fő/év.

A Tv. 24. § (1) bekezdése értelmében a rehabilitációs hozzájárulást a fizetésére kötelezett munkaadó maga vallja be, állapítja meg, és közvetlenül fizeti be az állami adóhatóságnál vezetett számla javára, melyet negyedévente előlegként kell teljesíteni.

A rehabilitációs hozzájárulásmértéke **2024. évben:** 2.401.200 Ft/fő/évvolt(a minimálbér összege: 266.800 Ft x 9). **2025. január 1-jétől** a minimálbér összege: 290.800 Ft, a garantált bérminimum összege pedig 348.800 Ft. **2025. évben** **2.617.200 Ft/fő/év lesz a rehabilitációs hozzájárulás mértéke.**

**A kötelező foglakoztatási szint teljesítésével, azaz a megváltozott munkaképességű munkavállalók megfelelő számban történő foglalkoztatásával a munkáltatónak nem áll fenn a rehabilitációs hozzájárulás befizetésének kötelezettsége.**

Bátaszék Város Önkormányzatához kapcsolódó két intézménynél haladja meg az átlagos statisztikai állományi létszám a 25 főt.

* Bátaszéki Közös Önkormányzati Hivatal létszám: 36,5 fő

(a közös önk.-i hivatalhoz történő csatlakozásnál engedélyezett létszám szerint)

* Bátaszéki Mikrotérségi Óvoda, Bölcsőde és Konyha: 68 fő

A rehabilitációs hozzájárulás szerinti kötelező foglalkoztatási szint:

* Bátaszéki Közös Önkormányzati Hivatal (KÖH) létszám: 1,8 fő
* Bátaszék Mikrotérségi Óvoda, Bölcsőde és Konyha (MOB): 3,4 fő

A **rehabilitációs hozzájárulás összege 2025-ben, a minimálbér** összegével számolva- a fenti létszámokat tekintve - **KÖH** esetében **4.710.960 Ft,** a **MOB** esetében **8.898.480 Ft** lenne.

A **KÖH**-nél jelenleg 2 fő megváltozott munkaképességű személyt foglalkoztatunk, egy személyt napi 5 órában az adócsoportnál és egy személyt napi 4 órában a portán. Amennyiben 2025-ben is a fenti 2 fő foglalkoztatása melletti döntés születik, úgy a hatályos jogszabályok értelmében nem lesz rehabilitációs hozzájárulás fizetési kötelezettsége a hivatalnak.

Amennyiben ez alkalommal is megváltozott munkaképességű személyek foglalkoztatásával kívánjuk kiváltani a jövő évi rehabilitációs hozzájárulást, akkor javasolnánk

* **1 fő** 4 órában történő foglalkoztatását összesen **2.351.982 Ft/fő/év** összegben (174.400 Ft x 1,13 % szociális hozzájárulási adó = 197.072 Ft/hó), és
* **1 fő** 5 órában történő foglalkoztatását, mely **2.939.978 Ft/fő/év** összeget jelentene (218.000 Ft x 1,13 % szociális hozzájárulási adó = 246.340 Ft/hó)

**Ez összesen: 5.291.960 Ft.**

**A foglalkoztatás érdekében a tervezett rehabilitációs hozzájáruláson felül megközelítőleg 581.000 Ft-ot szükséges biztosítani a 2025. évi költségvetésben.**

A **MOB** intézményében jelenleg 4 fő megváltozott munkaképességű személy van foglalkoztatva, napi 4 órában. Az intézmény - az elmúlt évben kialakult gyakorlatnak megfelelően - továbbra is 4 fő megváltozott munkaképességű személy foglalkoztatását tervezi, annyi különbséggel, hogy 3 főt napi 4 órában, 1 főt a munkaköre bővítése miatt napi 5 órában foglalkoztatna, - mely az intézménynek a 2025. évi minimálbér esetén (6.803.400 Ftx1,13 % szociális hozzájárulási adó) **7.604.279 Ft**-**ot jelent - és így nem lenne fizetési kötelezettsége az intézménynek. A 3,4 főre eső** **rehabilitációs hozzájárulás éves összege 8.898.480 Ft** összeget tenne ki.

A **Gondozási Központ** statisztikai létszáma a védőnői szolgálat és a háziorvosi ügyelet átszervezése következtében **22 főre csökkent, ezért 2025. évben rehabilitációs hozzájárulás befizetési kötelezettsége a munkáltatónak nem keletkezik.** Ettől függetlenül a saját létszámán belül a megváltozott munkaképességű dolgozót továbbra is foglalkoztatja.

Kérjük a határozati javaslat elfogadását és az abban szereplő keretösszeg biztosítását az önkormányzat 2025. évi költségvetésében.

**H a t á r o z a t i j a v a s l a t :**

**megváltozott munkaképességű dolgozók 2025. évi foglalkoztatásának jóváhagyására**

Bátaszék Város Önkormányzata Képviselő-testülete

1. 2025. január 1. napjától 2025. december 31. napjáig az önkormányzat által fenntartott intézményeknél az alábbiak szerint engedélyezi a megváltozott munkaképességű dolgozók foglalkoztatását:

|  |  |
| --- | --- |
| Intézmény megnevezése | Foglalkoztatni kívánt megváltozott munkaképességű létszám |
| Bátaszéki Közös Önkormányzati Hivatal | 2 fő (1 fő napi 4 órás, 1 fő napi 5 órás foglalkoztatással) |
| Bátaszéki Mikrotérségi Óvoda, Bölcsőde és Konyha | 4 fő (3 fő napi 4 órás, 1 fő napi 5 órás foglalkoztatással) |
| Összesen | 6 fő |

1. azzal a feltétellel, hogy az a) pontban jóváhagyott álláshelyeket a munkáltatók kizárólag a megváltozott munkaképességű munkavállalókat foglalkoztató munkáltatók akkreditációjáról, valamint a megváltozott munkaképességű munkavállalók foglalkoztatásához nyújtható költségvetési támogatásokról szóló 327/2012. (XI.16.) Korm. rendeletben meghatározott feltételek szerint tölthetik be;
2. a foglalkoztatásban érintett, Bátaszéki Mikrotérségi Óvoda, Bölcsőde és Konyha a minimálbéres foglalkoztatást, illetve a hozzá kapcsolódó járulékokat tervezheti a költségvetésében;
3. a foglalkoztatásban érintett, Bátaszéki Közös Önkormányzati Hivatal a garantált bérminimumos foglalkoztatást, illetve a hozzá kapcsolódó járulékokat tervezheti a költségvetésében azzal, hogy a Bátaszéki Közös Önkormányzati Hivatal 2024. évi költségvetésében a rehabilitációs hozzájárulás összegén felül a Képviselő-testület további 581.000 Ft keretösszeget biztosít;
4. egyúttal a 301/2023. (XII.18.) önkormányzati határozatot 2024. december 31-ével hatályon kívül helyezi.

*Határidő:* 2024. december 31.

(a munkaügyi okmányok elkészítéséért)

2024. január 31. (a) és d) pont esetében)

*Felelős:* dr. Firle-Paksi Anna aljegyző

(a munkaügyi okmányok elkészíttetéséért)

*Határozatról értesül:* MOB óvodaigazgató

Gondozási Központ intézményvezető

BátaszékiKÖH pénzügyi iroda

irattár